ΓΡΑΠΤΗ ΕΡΩΤΗΣΗ E-1713/00

υποβολή: Paul Rbig (PPE-DE) προς την Επιτροπή

(29 Μαΐου 2000)

Θέμα: Προϋποθέσεις για την προσχώρηση της Κίνας στον ΠΟΕ στον τομέα της κλωστοϋφαντουργίας

Η προσχώρηση της Κίνας στον ΠΟΕ θα επιφέρει θεμελιώδεις συνέπειες στην ευρωπαϊκή βιομηχανίαφαντουργίας. Η Κίνα αποτελεί επί του παρόντος έναν από τους μεγαλύτερους εξαγωγείς κλωστοϋφαντουργικών προϊόντων με ένα μεγάλο και ορμητικά αυξανόμενο μερίδιο στην αγορά της ΕΕ. Σύμφωνα με ποικίλες πληροφορίες η στρατηγική της Κίνας είναι να αυξήσει την παραγωγική της ικανότητα στον τομέα της κλωστοϋφαντουργίας στα αμέσως προσεχή χρόνια και να πραγματοποιήσει τεράστια επένδυση στον εκσυγχρονισμό της εν λόγω βιομηχανίας, καθώς και να αυξήσει τις εξαγωγές κινεζικών κλωστοϋφαντουργικών προϊόντων προς την ΕΕ κατά άνω του 200 % στα αμέσως προσεχή χρόνια. Υπάρχουν σχέδια για απασχόληση 15 εκατομμυρίων ανθρώπων στην κλωστοϋφαντουργική βιομηχανία και 7,6 εκατομμυρίων στην κινεζική βιομηχανία ενδύματος. Ο τομέας θα απασχολεί συνεπώς 22,4 εκατομμύρια ανθρώπους, δέκα φορές περισσότερους απ' ό,τι στην ΕΕ!

Οι ποσοστώσεις εισαγωγών που εφαρμόζει η ΕΕ έναντι της Κίνας βρίσκονται μεταξύ εκείνων που έχουν ταψηλότερα ποσοστά χρήσεως μερικές από αυτές φθάνουν το 100 %. Τούτο σημαίνει ότι η κατάργηση όλων των ποσοστώσεων το 2005 θα οδηγήσει σε μαζική αύξηση των κινεζικών εισαγωγών.

Συνεπώς ο κοινοτικός τομέας της κλωστοϋφαντουργίας έχει ζωτικό συμφέρον να εξασφαλίσει δίκαιη και ανοικτή πρόσβαση την κινεζική αγορά. Το εμπόριο κλωστοϋφαντουργικών προϊόντων δεν πρέπει να αποτελεί μονόδρομο από την Ασία προς την Ευρώπη.

Για την εξασφάλιση τούτου η βιομηχανίαφαντουργίας χρειάζεται:

- αμοιβαιότητα της πρόσβασης στην αγορά: η Κίνα πρέπει να μειώσει τους δασμούς της και να τους ευθυγραμμίσει με το επίπεδο της ΕΕ μέχρι το 2005. Επιπλέον, η Κίνα πρέπει να άρει όλους τους μη δασμολογικούς φραγμούς της, εκ των οποίων έχει αρκετούς στον τομέα της κλωστοϋφαντουργίας,

- η Κίνα πρέπει να εισάγει αποτελεσματική νομοθεσία για την προστασία των σχεδίων των κλωστοϋφαντουργικών προϊόντων. Τα τελευταία αποτελούν μείζον πλεονέκτημα της ευρωπαϊκής κλωστοϋφαντουργίας.

Προτίθεται η Επιτροπή να προασπίσει τις παραπάνω αξιώσεις στις διαπραγματεύσεις με την Κίνα;

Απάντηση του κ. Lamy εξ ονόματος της Επιτροπής

(29 Ιουνίου 2000)

Οι διαπραγματεύσεις μεταξύ Κοινότητας και Κίνας για την προσχώρηση της τελευταίας στον Παγκόσμιο Οργανισμό Εμπορίου (ΠΟΕ) άρχισαν στο Πεκίνο στις 19 Μαΐου 2000. Τα αποτελέσματα έχουν ήδη διαβιβαστεί στο Συμβούλιο και στο Κοινοβούλιο.

Όπως επισημαίνει το Αξιότιμο Μέλος, η Κίνα είναι ο σημαντικότερος εξαγωγέας (σε αξία) κλωστοϋφαντουργικών προϊόντων και προϊόντων ένδυσης στην Κοινότητα. Η προσχώρηση της Κίνας στον ΠΟΕ σημαίνει ότι η Κίνα θα ωφελείται από τη Συμφωνία του ΠΟΕ για τα κλωστοϋφαντουργικά και τα προϊόντα ένδυσης, ιδίως με την αύξηση τωνφιστάμενων ποσοστώσεων και τη σταδιακή κατάργηση όλων των κλωστοϋφαντουργικών ποσοστώσεων στις συναλλαγές με τα μέλη του ΠΟΕ από 1ης Ιανουαρίου 2005, με την επιφύλαξη των όρων που θα συμφωνηθούν στο πλαίσιο της ομάδας εργασίας για την προσχώρηση της Κίνας σχετικά με τις διατάξεις διασφάλισης στον τομέα. Η προσχώρηση της Κίνας στον ΠΟΕ θα συμβάλει συνεπώς σε αυξημένο ανταγωνισμό στην ευρωπαϊκή αγορά τόσο για τον ευρωπαϊκό κλάδο παραγωγής-και ιδίως με χαμηλότερες τιμές- όσο και για τις κυριότερες χώρες εξαγωγής του κλάδου, όπως π.χ. η Κίνα και η Ινδία.

Κύρια προτεραιότητα της Κοινότητας στον τομέα κατά τις διαπραγματεύσεις προσχώρησης της Κίνας στον ΠΟΕ ήταν η καλύτερη πρόσβαση στην αγορά. Κατά συνέπεια, η Κίνα συμφώνησε σε σειρά ζητημάτων με τα οποία θα βελτιωθεί η πρόσβαση της κινέζικης αγοράς για τους ευρωπαίους εξαγωγείς του τομέα. Η Κίνα θα μειώσει σημαντικά τους δασμούς, οι οποίοι θα μειωθούν σταδιακά έως το 2005. Στο θέμα των δασμών που ισχύουν για την κλωστοϋφαντουργία η Κίνα πρότεινε περαιτέρω μείωση κατά τον τελικό γύρο των διαπραγματεύσεων. Ενώ το ύψος των δασμών είναι λίγο μεγαλύτερο από το αντίστοιχο της Κοινότητας, με ορισμένους πολύψηλούς δασμούς για ορισμένα προϊόντα, η πρόταση της Κίνας αντιπροσωπεύει μέσο ποσοστό φορολόγησης 11,5 % (σε σχέση με το αρχικό 27,3 %) για τα κλωστοϋφαντουργικά προϊόντα και τα προϊόντα ένδυσης. Η Κίνα θα καταργήσει όλες τιςφιστάμενες ποσοστώσεις στις εισαγωγές πρώτωνλών για τον τομέα. Η Κίνα αποφάσισε να καταργήσει το κρατικό μονοπώλιο εξαγωγής μεταξιού, έτσι ώστε ο ευρωπαϊκός κλάδος παραγωγής να έχει άμεση πρόσβαση στους προμηθευτές.

Πέρα από τα προαναφερόμενα θέματα, για τα οποία προβλέπόνται μεταβατικές περίοδοι, ο τομέας θα ωφεληθεί από την εφαρμογή των γενικών κανόνων και ρυθμίσεων του ΠΟΕ, περιλαμβανομένων αυτών για την πνευματική ιδιοκτησία, καθώς και από άλλες παραχωρήσεις προς την Κοινότητα, όπως π.χ. τη διανομή δικαιωμάτων, με τις οποίες θα διευκολυνθούν οι εξαγωγές προς την Κίνα. Επιπλέον, η Κίνα, ως μέλος του ΠΟΕ θα αναδειχθεί ενδεχομένως σε σημαντικό σύμμαχο της Κοινότητας στις προσπάθειές της να βελτιώσει την πρόσβασή της σε αγορές άλλων χωρών, οι οποίες παρ' ότι είναι μέλη του ΠΟΕ, εξακολουθούν να επιβάλουν απαγορευτικά επίπεδα δασμών στον τομέα.

Η επιτροπή συμφωνεί με το Αξιότιμο Μέλος ότι ο κλωστοϋφαντουργικός τομέας δεν πρέπει να αποτελεί μονόδρομο. Οι παραχωρήσεις της Κίνας στην Κοινότητα θα περιλαμβάνονται, μαζί με τις παραχωρήσεις σε άλλα μέλη του ΠΟΕ, στο πρωτόκολλο προσχώρησης της Κίνας στον ΠΟΕ. Αποτέλεσμα θα είναι σε τελική ανάλυση η ουσιαστική βελτίωση των δυνατοτήτων πρόσβασης του ευρωπαϊκού τομέα κλωστοϋφαντουργίας και ένδυσης στην αγορά της Κίνας.